ข้อบังคับมหาวิทยาลัยทักษิณว่าด้วยเครื่องแบบพิธีการของพนักงานมหาวิทยาลัยและลูกจ้างของมหาวิทยาลัยพ.ศ. ๒๕๖๑ โดยที่เป็นการสมควรปรับปรุงการกำหนดเครื่องแบบพิธีการของพนักงานมหาวิทยาลัยและลูกจ้างของมหาวิทยาลัย ให้มีความเป็นเอกลักษณ์ สอดคล้องกับประเภทตำแหน่งและเพื่อความเป็นระเบียบเรียบร้อยเหมาะสมกับพิธีการต่าง ๆของมหาวิทยาลัยมากยิ่งขึ้นอาศัยอำนาจตามความในมาตรา ๒๒ (๒)ประกอบกับมาตรา ๖๑ แห่งพระราชบัญญัติมหาวิทยาลัยทักษิณ พ.ศ.๒๕๕๑ สภามหาวิทยาลัยทักษิณ ในการประชุมครั้งที่ ๑/๒๕๖๑ เมื่อวันที่ ๒๐ มกราคม พ.ศ.๒๕๖๑ จึงมีมติออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับมหาวิทยาลัยทักษิณว่าด้วยเครื่องแบบพิธีการของพนักงานมหาวิทยาลัย และลูกจ้างของมหาวิทยาลัย พ.ศ.๒๕๖๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับมหาวิทยาลัยทักษิณว่าด้วยเครื่องแบบของผู้ปฏิบัติงานในมหาวิทยาลัย พ.ศ. ๒๕๕๑ข้อ ๔ ในข้อบังคับนี้มหาวิทยาลัย หมายความว่ามหาวิทยาลัยทักษิณพนักงานมหาวิทยาลัย หมายความว่าพนักงานมหาวิทยาลัยทักษิณตามความในมาตรา ๔ แห่งพระราชบัญญัติมหาวิทยาลัยทักษิณพ.ศ. ๒๕๕๑ และข้อบังคับมหาวิทยาลัยทักษิณ ว่าด้วยการบริหารงานบุคคลของมหาวิทยาลัยลูกจ้างของมหาวิทยาลัย หมายความว่าลูกจ้างของมหาวิทยาลัยทักษิณตามพระราชบัญญัติมหาวิทยาลัยทักษิณ พ.ศ. ๒๕๕๑และข้อบังคับมหาวิทยาลัยทักษิณ ว่าด้วยการบริหารงานบุคคลของมหาวิทยาลัยและพนักงานหรือลูกจ้างของหน่วยงานลักษณะพิเศษหรือหน่วยงานที่จัดตั้งขึ้นตามข้อบังคับหรือประกาศของมหาวิทยาลัยตราสัญลักษณ์มหาวิทยาลัย หมายความว่าตราสัญลักษณ์มหาวิทยาลัยทักษิณ ตามรูปที่ ๑ แนบท้ายข้อบังคับนี้ดุมตราสัญลักษณ์มหาวิทยาลัย หมายความว่าดุมโลหะสีทองขนาดเล็ก (เส้นผ่าศูนย์กลาง ๑.๗ เซนติเมตร) หรือขนาดใหญ่(เส้นผ่าศูนย์กลาง ๒ เซนติเมตร)ซึ่งมีตราสัญลักษณ์มหาวิทยาลัยทักษิณเป็นองค์ประกอบอยู่กึ่งกลาง ตามรูปที่ ๒แนบท้ายข้อบังคับนี้เข็มตราสัญลักษณ์มหาวิทยาลัย หมายความว่าเข็มโลหะสีทองตราสัญลักษณ์มหาวิทยาลัยทักษิณสูง ๓.๗ เซนติเมตรสำหรับติดที่คอเสื้อตอนหน้าทั้งสองข้างของสุภาพบุรุษหรือคอแบะของเสื้อตอนบนทั้งสองข้างของสุภาพสตรี ตามรูปที่ ๓ แนบท้ายข้อบังคับนี้ข้อ ๕ ให้อธิการบดีรักษาการตามข้อบังคับนี้ข้อ ๖ เครื่องแบบพิธีการของพนักงานมหาวิทยาลัยและลูกจ้างของมหาวิทยาลัยมี ๓ ประเภทดังนี้(๑) เครื่องแบบปกติขาว(๒) เครื่องแบบครึ่งยศ(๓) เครื่องแบบเต็มยศข้อ ๗ โอกาสการแต่งเครื่องแบบพิธีการให้พนักงานมหาวิทยาลัยและลูกจ้างของมหาวิทยาลัยแต่งเครื่องแบบตามความเหมาะสมกับพิธีการ งานพระราชพิธีหรือรัฐพิธีตามหมายรับสั่งหรือหมายกำหนดการงานพิธีที่ทางราชการหรือมหาวิทยาลัยจัดขึ้น หรืองานพิธีของเอกชนดังนี้(๑) แต่งเครื่องแบบปกติขาว ในพิธีวางศิลาฤกษ์พิธีเปิดสถานที่ราชการ งานเลี้ยงที่เกี่ยวกับราชการการรับเสด็จพระราชดำเนินพระบาทสมเด็จพระเจ้าอยู่หัวและพระบรมวงศานุวงศ์พิธีวางพวงมาลาอนุสาวรีย์ต่าง ๆ งานพิธีของเอกชนงานพิธีเกี่ยวกับประเพณีของท้องถิ่นหรือชุมชน และในโอกาสอื่นๆ ตามประกาศของมหาวิทยาลัย หรือประกาศนัดหมาย และงานส่วนตัว อาทิ งานมงคลสมรสงานพระราชทานเพลิงศพเป็นต้น(๒) แต่งเครื่องแบบครึ่งยศในพิธีการซึ่งพระบาทสมเด็จพระเจ้าอยู่หัวเสด็จพระราชดำเนินซึ่งเป็นงานพิธีการที่มีความสำคัญรองลงไปจากงานพิธีการซึ่งต้องแต่งเครื่องแบบเต็มยศอาทิ งานเสด็จพระราชดำเนินพระราชทานเพลิงศพข้าราชการชั้นผู้ใหญ่ หรือบุคคลสำคัญเป็นต้น(๓) แต่งเครื่องแบบเต็มยศ ในรัฐพิธีเปิดประชุมรัฐสภาพระราชพิธีถวายผ้าพระกฐินพระราชพิธีเฉลิมพระชนมพรรษา พระราชพิธีฉัตรมงคลและงานสโมสรสันนิบาตข้อ ๘ การประดับเครื่องราชอิสริยาภรณ์ให้ปฏิบัติตามประกาศสำนักนายกรัฐมนตรี เรื่องลำดับเกียรติเครื่องราชอิสริยาภรณ์ไทย และระเบียบสำนักนายกรัฐมนตรีว่าด้วยการประดับเครื่องราชอิสริยาภรณ์ไทยข้อ ๙ การประดับเครื่องหมายอื่น ๆให้ประดับตามพระราชบัญญัติเครื่องแบบข้าราชการฝ่ายพลเรือน โดยอนุโลมข้อ ๑๐ ในงานพระราชทานน้ำหลวงอาบศพหรืองานพระราชทานเพลิงศพ หรือในกรณีที่มีการกำหนดให้แต่งเครื่องแบบพิธีการไว้ทุกข์ให้สวมปลอกแขนสีดำไว้ที่แขนเสื้อข้างซ้ายข้อ ๑๑ พนักงานมหาวิทยาลัยหรือลูกจ้างของมหาวิทยาลัยหญิงมุสลิมหากจะใช้ผ้าคลุมศีรษะให้ใช้ผ้าคลุมศีรษะสีดำ โดยให้คลุมศีรษะทั้งหมดเว้นใบหน้าชายผ้าคลุมศีรษะสอดไว้ในปกเสื้อคอพับทั้งด้านหน้าและด้านหลัง ในกรณีที่มีการสวมหมวกให้สวมหมวกทับผ้าคลุมศีรษะข้อ ๑๒ เครื่องแบบปกติขาวเครื่องแบบปกติขาวของพนักงานมหาวิทยาลัยและลูกจ้างของมหาวิทยาลัย ให้ประกอบด้วย(๑) หมวกพนักงานมหาวิทยาลัยและลูกจ้างของมหาวิทยาลัยชาย ให้ใช้หมวกทรงหม้อตาลสีขาวกระบังหน้าทำด้วยหนังหรือวัตถุเทียมหนังสีดำสายรัดคางสีทอง กว้าง ๑ เซนติเมตร มีดุมตราสัญลักษณ์มหาวิทยาลัยขนาดเล็กติดที่ข้างหมวกข้างละหนึ่งดุมผ้าพันหมวกเป็นแถบลายถักสีขาว ที่หน้าหมวกติดตราสัญลักษณ์ปักดิ้นสีทอง สูง ๗เซนติเมตร บนหมอนสักหลาดสีขาว ตามรูปที่ ๔ แนบท้ายข้อบังคับนี้พนักงานมหาวิทยาลัยและลูกจ้างของมหาวิทยาลัยหญิงให้ใช้หมวกแก็ปทรงอ่อนพับปีกสีขาวที่หน้าหมวกติดตราสัญลักษณ์ปักดิ้นสีทอง สูง ๗เซนติเมตร บนหมอนสักหลาดสีขาว ตามรูปที่ ๕ แนบท้ายข้อบังคับนี้(๒) เสื้อพนักงานมหาวิทยาลัยและลูกจ้างของมหาวิทยาลัยชาย ให้ใช้เสื้อแบบราชการสีขาวใช้ดุมตราสัญลักษณ์มหาวิทยาลัยขนาดใหญ่๕ ดุม ผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าบนซ้ายด้วยพนักงานมหาวิทยาลัยและลูกจ้างของมหาวิทยาลัยหญิงให้ใช้เสื้อนอกคอแบะสีขาว แบบคอแหลมหรือคอป้าน แขนยาวถึงข้อมือ มีตะเข็บหลัง ๔ตะเข็บ ที่แนวสาบอกมีดุมตราสัญลักษณ์มหาวิทยาลัยขนาดใหญ่๓ ดุม สำหรับเสื้อคอแหลม และ ๕ ดุม สำหรับเสื้อคอป้าน มีกระเป๋าล่างข้างละ๑ กระเป๋าเป็นกระเป๋าเฉียงเล็กน้อย ไม่มีใบปกกระเป๋าและให้ใช้เสื้อคอพับแขนยาวสีขาวผูกผ้าผูกคอสีดำเงื่อนกลาสีผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเบื้องซ้ายด้วย(๓) อินทรธนู ให้มีอินทรธนูแข็งเป็นเครื่องหมายประดับบ่าประกอบเครื่องแบบปกติขาวโดยติดอินทรธนูทับเสื้อเหนือบ่าทั้งสองข้างจากไหล่ไปคออินทรธนูมีรูปแบบแตกต่างกันตามประเภทตำแหน่งของพนักงานมหาวิทยาลัยและลูกจ้างของมหาวิทยาลัยดังนี้(ก) พนักงานมหาวิทยาลัย ประเภททั่วไปและลูกจ้างของมหาวิทยาลัยสายสนับสนุนใช้อินทรธนูแข็ง พื้นสักหลาดสีดำ ขนาดกว้าง ๕เซนติเมตร ยาว ๑๓ เซนติเมตร ปลายอินทรธนูติดดุมตราสัญลักษณ์มหาวิทยาลัยขนาดเล็กบนอินทรธนูปักดิ้นทองลายดอกปาริชาต ๖ ช่อ ตามรูปที่ ๖ แนบท้ายข้อบังคับนี้(ข) พนักงานมหาวิทยาลัยประเภทวิชาการ และลูกจ้างของมหาวิทยาลัย สายคณาจารย์ใช้อินทรธนูแข็งพื้นสักหลาดสีดำ ขนาดกว้าง ๕ เซนติเมตร ยาว ๑๓ เซนติเมตรปลายอินทรธนูติดดุมตราสัญลักษณ์มหาวิทยาลัยขนาดเล็กบนอินทรธนูปักดิ้นทองลายดอกปาริชาต ๗ ช่อ มีแถบดิ้นสีทองขนาดกว้าง ๗ มิลลิเมตรเป็นขอบวนล้อมรอบลายดอกปาริชาติ ตามรูปที่ ๗ แนบท้ายข้อบังคับนี้(ค) พนักงานมหาวิทยาลัย ประเภทอำนวยการใช้อินทรธนูแข็ง พื้นสักหลาดสีดำขนาดกว้าง ๕ เซนติเมตร ยาว ๑๓ เซนติเมตร ปลายอินทรธนูติดดุมตราสัญลักษณ์มหาวิทยาลัยขนาดเล็กปักดิ้นทองล้อมรอบดุมตราสัญลักษณ์มหาวิทยาลัยบนอินทรธนูปักดิ้นทองลายดอกปาริชาต ๗ ช่อมีแถบดิ้นสีทองขนาดกว้าง ๗ มิลลิเมตรเป็นขอบวนล้อมรอบลายดอกปาริชาติ ตามรูปที่ ๘ แนบท้ายข้อบังคับนี้(ง) พนักงานมหาวิทยาลัย ประเภทบริหาร ใช้อินทรธนูแข็งพื้นสักหลาดสีดำ ขนาดกว้าง ๕ เซนติเมตร ยาว ๑๓ เซนติเมตรปลายอินทรธนูติดดุมตราสัญลักษณ์มหาวิทยาลัยขนาดเล็กปักดิ้นทองล้อมรอบดุมตราสัญลักษณ์มหาวิทยาลัยบนอินทรธนูปักดิ้นทองลายดอกปาริชาต ๗ ช่อมีตราสัญลักษณ์มหาวิทยาลัยเป็นโลหะสีทองสูง ๓.๗ เซนติเมตร ติดทับบนลายดอกปาริชาติมีแถบดิ้นสีทองขนาดกว้าง ๗ มิลลิเมตรเป็นขอบล้อมรอบลายดอกปาริชาติทุกด้าน ตามรูปที่ ๙ แนบท้ายข้อบังคับนี้(๔) กางเกง กระโปรงพนักงานมหาวิทยาลัยและลูกจ้างของมหาวิทยาลัยชาย ให้ใช้กางเกงแบบราชการสีขาวขายาวไม่พับปลายขาพนักงานมหาวิทยาลัยและลูกจ้างของมหาวิทยาลัยหญิงให้ใช้กระโปรงสีขาวตีเกล็ดด้านหน้าสองเกล็ด และด้านหลังสองเกล็ด ยาวปิดเข่าปลายบานเล็กน้อย ใช้กับแบบเสื้อคอแหลม หรือกระโปรงสีขาวยาวปิดเข่าปลายบานเล็กน้อยใช้กับแบบเสื้อคอป้านพนักงานมหาวิทยาลัยและลูกจ้างของมหาวิทยาลัยหญิงมุสลิม กระโปรงจะให้ยาวคลุมข้อเท้าก็ได้(๕) เข็มขัด ให้ใช้เข็มขัดหนังสีดำ(๖) รองเท้า ถุงเท้าพนักงานมหาวิทยาลัยและลูกจ้างของมหาวิทยาลัยชาย ให้ใช้รองเท้าหนังหุ้มส้นสีดำและถุงเท้าสีดำพนักงานมหาวิทยาลัยและลูกจ้างของมหาวิทยาลัยหญิง ให้ใช้รองเท้าหนังหุ้มส้นปิดปลายเท้าสีดำไม่มีลวดลายส้นสูงไม่เกิน ๗ เซนติเมตร ถุงเท้ายาวสีเนื้อ(๗) เครื่องหมายประดับคอเสื้อใช้เข็มตราสัญลักษณ์มหาวิทยาลัยติดคอเสื้อเครื่องแบบปกติขาวตอนหน้าทั้งสองข้างของสุภาพบุรุษหรือคอแบะของเสื้อตอนบนทั้งสองข้างของสุภาพสตรีข้อ ๑๓ เครื่องแบบครึ่งยศเครื่องแบบครึ่งยศของพนักงานมหาวิทยาลัยและลูกจ้างของมหาวิทยาลัยให้มีลักษณะและส่วนประกอบเช่นเดียวกับเครื่องแบบปกติขาวเว้นแต่กางเกงของพนักงานมหาวิทยาลัยและลูกจ้างของมหาวิทยาลัยชายหรือกระโปรงของพนักงานมหาวิทยาลัยและลูกจ้างของมหาวิทยาลัยหญิงให้ใช้ผ้าสีดำและให้ผู้ที่ได้รับพระราชทานเครื่องราชอิสริยาภรณ์ประดับเครื่องราชอิสริยาภรณ์นั้นโดยไม่สวมสายสะพายข้อ ๑๔ เครื่องแบบเต็มยศเครื่องแบบเต็มยศของพนักงานมหาวิทยาลัยและลูกจ้างของมหาวิทยาลัยให้มีลักษณะและส่วนประกอบเช่นเดียวกับเครื่องแบบครึ่งยศแต่การประดับเครื่องราชอิสริยาภรณ์นั้น ให้สวมสายสะพายร่วมกับเหรียญราชอิสริยาภรณ์ประกาศ ณ วันที่ ๒๐ มกราคม พ.ศ. ๒๕๖๑ศาสตราจารย์จรัญ จันทลักขณานายกสภามหาวิทยาลัยทักษิณเอกสารแนบท้าย๑. แนบท้ายข้อบังคับมหาวิทยาลัยทักษิณว่าด้วย เครื่องแบบพิธีการของพนักงานมหาวิทยาลัยและลูกจ้างของมหาวิทยาลัย พ.ศ.๒๕๖๑(ดูข้อมูลจากภาพกฎหมาย)พัชรภรณ์/จัดทำ๑๕มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๑๔ ง/หน้า ๓๗/๒๑ พฤษภาคม ๒๕๖๑